354 ungdomsboliger fordelt på 12.500 kvadratmeter. Det er størrelsesordenen på den ny ungdomsby i Gellerup.

Annonce

Nu er det afgjort, hvordan Aarhus' nye ungdomsby skal se ud.

<p>Presseillustration</p>

Onsdag blev det nemlig offentliggjort, hvem der skal opføre 354 ungdomsboliger og et helt nyt kvarter i Gellerup. Det blev Dansk Boligbyg a/s sammen med SAHL Arkitekter, NORD Architects Copenhagen, ARKPLAN byplan- og landskabsarkitekter samt DAI arkitekter og ingeniører.

<p>Vinderprojektet af det nye kavrter omfatter både kollegie og et helt nyt kvarter med erhverv, rækkehuse og Brabrand Boligforenings nye administrationsbygning. Illustration (set fra hjørnet af Bygaden og Lottesvej): Sahl Arkitekter og Nord Arkitekter </p>

Ungdomskarreen kommer til at strække sig fra fire til syv etager langs bygaden med iværksætteri og fælles faciliteter i stuetagen. Der vil være 1, 1½ og 2 værelses boliger, som alle er forsynet med egen altan. På 3. og 5. etage er der fælles tagterrasse som altid vil være i fuld sol.

Annonce

Til iværksættere

Tegninger af projektet viser, at det bliver et varieret kvarter med syv såkaldte klyngedannelser, hvor fokus er på sociale fællesskaber, hvor byrummet opfordrer til samvær og uformelle møder. Og faktisk er fokus på at tiltrække studerende med iværksætterdrømmer. Som et led i Helhedsplanen skal der skabes et stærkt iværksættermiljø i Gellerup, så der både tiltrækkes iværksættere og er mulighed for at lokale beboere bliver selvstændige.

Der bliver derfor et fællesareal i ungdomsbyen, hvor studerende med iværksætterideer kan få værkstedsfaciliteter og sparring fra eksterne parter, mentorer og rollemodeller.

»Der er noget ganske særligt over at skulle bygge et sted til unge og studerende. Jeg tror, at det for mange af os repræsenterer en vigtig tid, som måske har sat spor langt ind voksentilværelsen. Derudover vil projektet også sætte et tydeligt og vigtigt aftryk på den store omdannelsesproces for Gellerup og Toveshøj,« siger Keld Albrechtsen, formand for Brabrand Boligforening.

Også rådmand Kristian Würtz mener, at ungdomsbyen i Gellerup har en markant betydning for bydelens udvikling:

»Med Ungdomsby Gellerup tager vi endnu et markant skridt i forandringen af Gellerup. Kollegiet bliver placeret ved bygaden lige over for Aarhus Kommunes nye kontorbygning, som bliver et åbent og indbydende sted med iværksættermiljø, kafferisteri og et bylaboratorium. Jeg håber, at der vil opstå et samspil på tværs af gaden, så vi kan få bylivet til at spire i Gellerup,« siger han i en pressemeddelelse.

Annonce

Begyndelsen

Ungdomsbyen markerer den fysiske begyndelse på transformationen af bydelen Gellerup, som over de næste 20 år skal udvikles til en attraktiv bydel i Aarhus.